
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 1. jūlija noteikumos Nr. 400 "Gada pārskata sagatavošanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Nodrošināt regulējuma praktisku īstenojamību un normatīvajos aktos noteikto prasību kvalitatīvu izpildi.
1.2. Mērķis
Mērķa apraksts
Noteikumu projekta mērķis ir pārcelt Ministru kabineta 2025. gada 1. jūlija noteikumu Nr. 400 "Gada pārskata sagatavošanas kārtība" (turpmāk – MK noteikumi Nr. 400) 126.1.3. apakšpunktā minēto prasību piemērošanas termiņu valsts budžeta iestādēm par vienu gadu, kā arī precizēt slēguma pārskata un konsolidētā gada pārskata sagatavošanas kārtību iestādes reorganizācijas, padotības maiņas vai likvidācijas gadījumā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar MK noteikumu Nr. 400 127. un 128. punktu pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes sagatavo budžeta izpildes pārskatus par pamatbudžeta, ziedojumu un dāvinājumu budžeta un citu budžetu izpildi sadalījumā pa katru izdevumu funkcionālo kategoriju un apakškategoriju un ekonomiskajām kategorijām pilnā apmērā atbilstoši normatīvajiem aktiem budžetu klasifikācijas jomā. Valsts budžeta iestādēm minētā prasība ir noteikta MK noteikumu Nr. 400 126. punktā un pārejas noteikumos paredzēta atkāpe (142. punkts) šādu informāciju pirmo reizi sniegt, sagatavojot gada pārskatu vai konsolidēto gada pārskatu par 2026. gadu.
Saskaņā ar MK noteikumu Nr. 400 3.punktu iestādei ir pienākums sagatavot gada pārskatu par katru pārskata periodu, kas aptver arī saimniecisko gadu (2.19 apakšpunkts). Iestādi reorganizējot, mainot tās padotību vai to likvidējot, sagatavo slēguma pārskatu saskaņā ar MK noteikumu Nr. 400 6. punktu, papildus veic prasījumu, saistību un darījumu bez atlīdzības salīdzināšanos atbilstoši MK noteikumu Nr. 400 139. un 140. punktā noteiktajam. Slēguma pārskatu var sagatavot un iesniegt, izmantojot Valsts kases e-pakalpojumu portāla sadaļu "Iestāžu pārskati" (turpmāk – ePārskati).
Noteikumi nosaka gada pārskata sagatavošanas principus iestādei kā vienotam pārskata subjektam un neskar iestādes iekšējo organizatorisko struktūru vai grāmatvedības uzskaites organizācijas modeli. Savukārt gadījumos, kad iestādes ietvaros atsevišķām funkcijām vai darbības jomām tiek nodrošināta nodalīta grāmatvedības uzskaite vai piemērots speciāls informācijas aizsardzības režīms, attiecīgā finanšu informācija tiek iekļauta iestādes gada pārskatā atbilstoši iestādes noteiktajai iekšējai kārtībai un speciālajos normatīvajos aktos noteiktajām informācijas aizsardzības prasībām.
 
Problēmas un risinājumi
Problēmas apraksts
Valsts budžeta iestādēm noteiktā prasība sagatavot budžeta izpildes pārskatus, nodrošinot izdevumu uzskaiti par katru valdības funkciju kategoriju un apakškategoriju sadalījumā pa ekonomiskajām kategorijām pilnā apmērā, ir tieši saistīta ar valsts budžeta plānošanas struktūru. Pašlaik valsts budžeta plānošanā nav vienota pieeja valdības funkciju kategoriju piemērošanai, jo katrai apakšprogrammai ir noteikts atšķirīgs valdības funkciju kategoriju detalizācijas līmenis. Attiecīgi nepieciešams izstrādāt vairākus informācijas apkopošanas risinājumus dažādiem valdības funkciju hierarhijas līmeņiem, kas ietver augstu administratīvo un finanšu resursu patēriņu. Šobrīd notiek pāreja uz rezultātos balstītu valsts budžeta plānošanu. Jaunajā budžeta struktūrā ir paredzēts ieviest valdības funkciju pilnu detalizāciju, nodrošinot hierarhisku informācijas struktūru līdz zemākajam valdības funkciju kategorijas līmenim. Ņemot vērā izmaiņas valsts budžeta plānošanā, un, lai novērstu nepieciešamību izstrādāt vairākus atšķirīgus informācijas apkopošanas risinājumus dažādiem valdības funkciju hierarhijas līmeņiem un vienlaikus nodrošinātu caurskatāmu un salīdzināmu valsts budžeta izpildes informāciju ar iespējami mazāku administratīvo un finanšu resursu patēriņu, ir nepieciešams precizēt MK noteikumu Nr. 400 pārejas noteikumos noteiktās prasības piemērošanas termiņu.
Risinājuma apraksts
Lai nodrošinātu risinājuma izstrādi ar iespējami mazāku administratīvo un finanšu resursu patēriņu, noteikumu projekta pārejas noteikumos paredzēts, ka valsts budžeta iestādes šādu informāciju pirmo reizi sagatavos, sākot ar 2027.gada pārskatu. Grozījumi nemaina regulējuma būtību vai mērķi, bet precizē tā piemērošanas termiņu.
Problēmas apraksts
 [1] Likums par budžetu un finanšu vadību 30.panta desmitā, vienpadsmitā, divpadsmitā un trīspadsmitā daļa nosaka, ka ministrijām, centrālām valsts iestādēm, pašvaldībām, no valsts budžeta daļēji finansētām atvasinātām publiskām personām un budžeta nefinansētām iestādēm un budžeta iestādēm, reorganizējot vai izbeidzot savu darbību jāsagatavo slēguma pārskats saskaņā ar normatīvajos aktos par gada pārskata sagatavošanu noteikto kārtību (t.i., saskaņā ar MK noteikumiem Nr. 400).MK noteikumos Nr.400 nav noteikts slēguma pārskatu sagatavot ePārskatos, bet iestādes to var izvēlēties brīvprātīgi. Ministrijas, centrālās valsts iestādes, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes slēguma pārskatu iesniedz Valsts kasei, kā arī Valsts kontrolei iesniedz ministrijas vai centrālās valsts iestādes slēguma pārskatu. Līdz šim ministrijas, centrālās valsts iestādes, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes slēguma pārskati Valsts kasei ir iesniegti ePārskatos, kas nodrošina efektīvu šo pārskatu iekļaušanu konsolidētajā saimnieciskā gada pārskatā (netiek veiktas manuālas un atkārtotas darbības pārskata datu nodrošināšanai ePārskatos). Lai nostiprinātu normatīvajā aktā esošo praksi un nodrošinātu viennozīmīgu izpratni (standartizētu pieeju), nepieciešams veikt grozījumus MK noteikumu Nr. 400 6. punktā un paredzēt, ka slēguma pārskatus iesniedz Valsts kasei izmantojot ePārskatus, neuzliekot jaunus pienākumus, bet mainot slēguma pārskatu sagatavošanas tehnisko risinājumu. Ja slēguma pārskats nebija sagatavots ePārskatos, tad gada pārskata sagatavošanai, konsolidējošai vienībai bija jāievada slēguma pārskata dati manuāli.
Lai iestādes vadītāja noteiktajā kārtībā izdotais dokumentu kopums aptvertu visus sagatavojamos pārskatu veidus, precizē terminu “gada pārskata sagatavošanas kārtība”, ietverot tajā arī slēguma pārskata sagatavošanas principus. Līdz ar to iestāde, kura sagatavo konsolidēto gada pārskatu, savā noteiktajā gada pārskata vai konsolidētā gada pārskata sagatavošanas kārtībā (20.1. un 20.3.1. apakšpunkts) paredz arī slēguma pārskata sagatavošanas procedūras, tā apjomu un sniedzamo papildu informāciju.

[2] MK noteikumu Nr. 400 3. punkts nosaka, ka iestādei ir pienākums sagatavot gada pārskatu par katru pārskata periodu Grāmatvedības likuma izpratnē. Savukārt MK noteikumu Nr. 400 6. punkts paredz, ka iestādei, kuru reorganizē, likvidē vai kurai maina padotību, ir jāsagatavo slēguma finanšu pārskats.
Grāmatvedības likums nosaka, ka pārskata gads, kurā uzņēmumu (iestādi) reorganizē vai tas izbeidz savu darbību, var būt īsāks par 12 mēnešiem.
Atbilstoši MK noteikumu Nr. 400 33.1. apakšpunktam gada pārskatu paraksta iestādes vadītājs vai viņa pilnvarota persona. Praksē rodas situācijas, kad iestādes darbības izbeigšanas vai reorganizācijas procesa laikā iestādes vadītāja pilnvaras jau ir izbeigušās vai iestādes vadību saskaņā ar reorganizācijas procesu regulējošos tiesību aktos noteikto kārtību ir pārņēmusi cita persona (piemēram, likvidators, reorganizācijas komisijas vadītājs vai tiesību un saistību pārņēmējas iestādes pilnvarots pārstāvis).
Pašreizējā MK noteikumu Nr. 400 redakcijā nav nepārprotami noteikts, kura persona šādos gadījumos ir tiesīga parakstīt iestādes darbības slēguma pārskatu. 

[3] MK noteikumu Nr. 400 7. un 8. punktā ir noteikta informācija, kas iekļaujama iestādes slēguma pārskatā. Minētajos punktos ietvertā informācija daļēji pārklājas. Praksē, sagatavojot iestādes slēguma pārskatu, ir nepieciešams nodrošināt gan informāciju par nodošanas atlikumiem perioda beigu datumā, lai nodrošinātu korektu aktīvu un saistību nodošanu citai iestādei vai iekļaušanu konsolidētajā gada pārskatā, gan informāciju par iestādes darbības slēguma rezultātu, kas atspoguļo finanšu rezultātu līdz iestādes darbības izbeigšanai. Pašreizējais regulējums, kurā informācija ir sadalīta starp vairākiem punktiem ar pārklājošu saturu, rada risku datu dublēšanai un atšķirīgai interpretācijai slēguma pārskatu sagatavošanā un turpmākā izmantošanā.

[4] MK noteikumu Nr. 400 140. punktā paredzēts, ka salīdzināšanu par periodu līdz padotības maiņai veic tā augstākā iestāde, kuras padotībā bija attiecīgā iestāde līdz padotības maiņai, bet salīdzināšanu pēc padotības maiņas – tā augstākā iestāde, kuras padotībā iestāde ir pēc padotības maiņas. Minētā norma daļēji dublē MK noteikumu Nr. 400 133. punktu attiecībā uz vispārīgu pienākumu veikt atlikumu un darījumu salīdzināšanu, kā arī nosaka atšķirīgu kārtību salīdzināšanos veikt augstākai iestādei (pēc padotības maiņas) nevis pašai iestādei.
Risinājuma apraksts
[1] Precizēts MK noteikumu Nr.400 6.punkts, papildinot, ka ministrijas, centrālās valsts iestādes, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes slēguma pārskatu iesniedz Valsts kasei izmantojot ePārskatus, lai nodrošinātu šo noteikumu 26. punktā minētā konsolidētā saimnieciskā gada pārskata sagatavošanu (salīdzināmo rādītāju nodrošināšanai). 
Precizēts termins "gada pārskata sagatavošanas kārtība", papildinot 2.6. apakšpunktu, ka iestādes vadītāja noteiktajā kārtībā izdotajā dokumentu kopumā ietver arī slēguma pārskata sagatavošanas principus. Vienlaikus papildināts 20.1. apakšpunkts, nosakot, ka iestāde, kas sagatavo konsolidēto gada pārskatu, gada pārskata un konsolidētā gada pārskata sagatavošanas kārtībā ietver arī slēguma pārskata sagatavošanas kārtību, attiecīgi 20.3.1. apakšpunktā nosakot konsolidācijā iesaistītajām iestādēm nosacījumus attiecībā uz slēguma pārskata apjomu un iesniedzamo informāciju.
Ar šiem grozījumiem budžeta iestādēm neparedz jaunus pienākumus, bet precizē spēkā esošās normas labākai izpratnei un atbilstoši esošai praksei par slēguma pārskata sagatavošanas tehnisko risinājumu.
[2] Precizēti MK noteikumu Nr. 400 33.1. un 33.2. apakšpunkti, lai nodrošinātu nepārtrauktu un juridiski pamatotu pārskatu parakstīšanas procesu, paplašinot personu loku, kurām ir tiesības parakstīt MK noteikumu Nr. 400 6. punktā minēto slēguma pārskatu. MK noteikumu Nr.400 10., 11., 12., un 13. punktā minēto konsolidēto gada pārskatu sagatavošanai izmanto šo noteikumu 6. punktā minēto iestāžu slēguma pārskatu datus.
Gadījumos, ja iestādi reorganizē, likvidē vai maina tās padotību, slēguma pārskatu paraksta iestādes vadītājs vai viņa pilnvarota persona vai arī cita persona, kura noteikta reorganizācijas procesu regulējošos tiesību aktos.
Ja padotības iestādes slēguma pārskats nav sagatavots ePārskatu sistēmā, iestāde, kas veic gada pārskata konsolidāciju, nodrošina attiecīgo datu ievadi sistēmā.
[3] Dzēsts MK noteikumu Nr. 400 7. punkts, novēršot risku atšķirīgai interpretācijai slēguma pārskatu sagatavošanā un turpmākā izmantošanā un nodrošinot vienotu pieeju iestādes slēguma pārskatā iekļaujamai informācijai.
Papildināts MK noteikumu Nr. 400 8. punkts, nosakot tā piemērošanu arī iestādes reorganizācijas un padotības maiņas gadījumos.
MK noteikumu Nr. 400 114. punkts papildināts ar 114.52. apakšpunktu, paredzot slēguma pārskatā atsevišķu piezīmi par aktīvu un saistību nodošanas atlikumiem.
[4] Precizēts MK noteikumu Nr. 400 140. punkts, paredzot, ka iestādes padotības maiņas gadījumā salīdzināšanu par periodu līdz padotības maiņai veic tā augstākā iestāde, kuras padotībā bija attiecīgā iestāde līdz padotības maiņai. Prasījumu un saistību atlikumus pārskata perioda pēdējā dienā un darījumus bez atlīdzības pārskata periodā pēc padotības maiņas budžeta iestāde salīdzina saskaņā ar MK noteikumu Nr. 400 133. punktu.
 
Problēmas apraksts
MK noteikumu 130.4.1. apakšpunkts nenosaka pietiekami skaidru un vienotu pieeju informācijas sniegšanai par valsts budžeta likuma paskaidrojumos noteikto rezultatīvo rādītāju izpildi. Nav tiešas atsauces uz normatīvajiem aktiem, kas regulē valsts budžeta izpildes analīzi, kā rezultātā praksē var rasties atšķirīga izpratne par sniedzamās informācijas apjomu un detalizācijas pakāpi.
Tāpat regulējumā nav skaidri nostiprināti kritēriji, kādos gadījumos nepieciešams sniegt skaidrojumus par rezultatīvo rādītāju neizpildi, kas var radīt atšķirīgu pieeju iestāžu sniegtajā informācijā un apgrūtināt tās salīdzināmību un analīzi.
Risinājuma apraksts
Precizēts spēkā esošo MK noteikumu 130.4.1.apakšpunkts, kas nosaka informācijas sniegšanu par valsts budžeta likuma paskaidrojumos noteikto rezultatīvo rādītāju izpildi. Punkts papildināts, paredzot, ka izpildes informācija jāsniedz saskaņā ar normatīvos aktos par valsts budžeta izpildes analīzi noteiktiem kritērijiem. Spēkā esošais normatīvais akts izpildes analīzes jomā nosaka, ka informāciju par izpildi sniedz par visiem valsts budžeta likuma paskaidrojumos ietvertajiem rezultatīvajiem rādītājiem, savukārt neizpildes iemeslus skaidro:
- rezultatīvajiem rādītājiem, kam faktiskās izpildes procentuālā novirze no kārtējam gadam plānotās rādītāja vērtības pārsniedz 15 procentus (gan pozitīvā, gan negatīvā izteiksmē);
- prioritāro pasākumu izdevumu izpildes novirzei, kas pārsniedz 15 procentus vai ir lielāka par 500 000 euro.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalības un komunikācijas aktivitātes netiks organizētas, jo MK noteikumu projekts tieši neskar sabiedrības intereses.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts kase
Ministrijas un to padotības iestādes
Centrālās valsts iestādes
No valsts budžeta daļēji finansētas atvasinātas publiskas personas
Budžeta nefinansētas iestādes
Pašvaldības un to padotības iestādes
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

